Vaski-kirjastot

Kuvailuryhmä  MUISTIO

 Aika 17.11.2016 klo 9-10.30

Paikka Turun kaupunginkirjasto, iso neuvottelutila

Läsnä Riitta Kari, Liisa Lehtikangas, Heli Malila-Kolkka, Pirkko Nikander, Kerttu Pietilä, Heli Pohjola, Sari Rantanen, Tiina Sorsimo (siht.), Anna Viitanen (pj.)

1. Edellisen kokouksen muistio

Hyväksyttiin edellisen kokouksen muistio

1. Kuvailun keskittäminen

Onko kuvailun keskittämisestä ehtinyt kertyä uusia kokemuksia?

Turkuun tulee viikoittain kuvailtavaa, enemmän kuin ennakoitiin, varsinkin musiikkiaineistoa. Naantaliin ei ole tullut vielä mitään, muihin vähän.

Kuvailtavan määrän tilastointi ei onnistu lainaustilastojen perusteella, kuten ajateltiin, vaan tilastointi tehtävä käsin. Määrän lisäksi seurataan sitä, minkä tyyppistä aineistoa tulee kuvailtavaksi.

Tietueiden siivous ja virheiden korjaus (kuka tekee, miten ohjeistetaan)

Primäärikuvailun lopettaneet kirjastot lähettävät huomaamansa virheet/tuplat korjattaviksi samoihin kirjastoihin, joihin kuvailtava aineistokin lähetetään. Anna lähettää sähköpostiosoitteet, joihin ilmoitukset lähetetään. Anna selvittää myös, mikä on tilanne aikaisemmin jaettujen siivouslistojen osalta.

1. Melinda

Kansalliskirjaston on haravoinut Vaskin tietueet ja tutkinut niissä olevia virheitä. Osa virheistä korjaantuu automaattisesti tietueiden Melindaan siirron yhteydessä. Meillä korjattavaksi on jäänyt maa- ja kielikoodeissa olevia virheitä, virheellisiä ISBN-numeroita ja pääkirjausvirheitä. Maa- ja kielikoodit on jo korjattu, ISBN-numero- ja pääkirjauslistat ovat Annalla ja Akilla työn alla.

Projekti etenee aikataulussa, seuraavaksi testataan Vaskin tietueiden yhdistymistä Melindan tietueisiin. Ellei seuraavassa vaiheessa paljastu suuria ongelmia, liittyminen Melindaan tapahtuu loppuvuoden aikana ja kuvailu Melindassa alkaa vuodenvaihteessa.

Melindassa toimimista voi harjoitella katselmointikannassa (jonne ei toistaiseksi pääse Kaarinasta ja Salosta). Katsottiin katselmointikannassa Auroran Melinda-ominaisuuksia.

Melindan toimintaohjeet täältä: <https://www.kiwi.fi/display/melinda/Melindan+toimintaohje>

Auroran Melinda-ominaisuuksien ohjeet ovat Aurorawikissä. Aurorawikin osoite ja salasana täällä: <https://vaski.wordpress.com/taustajarjestelman-aurora-ohjeet/>

Vaskin primaarikuvailijoiden on liityttävä Melindan postilistalle viimeistään siinä vaiheessa kun aloitamme Melindaan kuvailemisen. Listalle (sen nimi on voy-cat) voi liittyä jo nyt – ohjeet liittymiseen täällä: <https://www.kiwi.fi/pages/viewpage.action?pageId=50168320>

Melindan musiikin kuvailijoiden lista on musa-cat

1. RDA

Kokemuksia RDA-kuvailusta? Joko olisi aika pitää koulutus/keskustelutilaisuus? Liitteenä on Turussa tähän mennessä heränneitä kysymyksiä ja vastauksia niihin.

RDA-kuvailu hidasta, vielä paljon opeteltavaa, jokainen kohta tarkistettava, ja esim. hakutiedot tuottavat ongelmia. Koulutus/keskustelu järjestetään tammikuussa. Kuvailuongelmat lähetetään Annalle etukäteen selvitettäviksi. Heli kutsuu Vaskin musiikinluetteloijat koolle keskustelemaan musiikin RDA-kysymyksistä, tapaaminen on Turussa 1.12. klo 9-12.

Automaattisessa RDA-konversiossa on puutteita, eli se ei toimi jos tietue ei ole ISBD-tietue. Tästä syystä esim. BTJ:n vanhemmat tietueet eivät konvertoidu. Tämän ei pitäisi jäädä huomaamatta, sillä Aurora huomauttaa puuttuvista 336-338-kentistä (näiden puuttuvien kenttien lisäksi myös lyhenteet jäävät aukeamatta). Seuraavassa päivityksessä puutteet korjaantunevat. Valintalistoilta tilatut nimekkeet tallentuvat keskeneräisinä, koska niistä puuttuvat 336-338 –kentät, jolloin ne eivät näy verkkokirjaston puolella, mutta Anna käy korjaamasssa niitä viikottain.

1. Uusi oma asiasana

Ohjelmointia käsittelevän kirjan sisällönkuvailussa on kaivattu mahdollisuutta käyttää uutta asiasanaa ’tietotyyppi’ (se on Fintossa Geoinformatiikan sanastossa muttei YSO/YSA -sana). Sanaa on ehdotettu YSAan – mutta toistaiseksi sitä päätettiin käyttää Vaskin omana asiasanana 653-kentässä.

1. Seuraavat kokoukset

Seuraava kokous ensi vuoden puolella, aika sovitaan myöhemmin. Kuvailuryhmän kokoonpano muuttuu hieman, Sari Rantasen tilalle tulee Aki Pyykkö, ja Pirkko Nikander ja Kerttu Pietilä lopettavat.